พระนางเชงสอบู

**พระนางเชงสอบู** (, ; , ; อักษรโรมัน: Shin Sawbu; ในราชาธิราชทับศัพท์เป็น **แสจาโป**) หรือ **พระนางพระยาท้าว**,  **ตละเจ้าปุ**, **พระนางพญาท้าว**, **ตละเจ้าท้าว** และ **นางพระยาตละเจ้าท้าว** (; , ; อักษรโรมัน: Binnya Thau) เป็นสมเด็จพระราชินีนาถเพียงพระองค์เดียวที่ปกครองอาณาจักรมอญเป็นเวลา 17 ปี (ค.ศ. 1454–1471) และถือเป็นกษัตริย์ในราชวงศ์ฟ้ารั่วองค์สุดท้ายที่ปกครองอาณาจักรมอญ พระองค์เป็นพระราชธิดาในพระเจ้าราชาธิราช หลังจากพระเจ้าราชาธิราชเสด็จสวรรคต ได้มีกษัตริย์สืบต่อมาอีกหลายพระองค์จนสิ้นรัชทายาทที่เป็นบุรุษ จึงได้ยกพระนางขึ้นปกครองแทน

## พระราชประวัติ
[thumb|200px|มงกุฎของพระนางเชงสอบู ปัจจุบันจัดแสดงที่ [:en:Victoria and Albert Museum|พิพิธภัณฑ์ V&A, ลอนดอน]]
พระนางเชงสอบู เป็นพระราชธิดาในพระเจ้าราชาธิราชแห่งอาณาจักรหงสาวดี เมื่อพระราชบิดาคือพระเจ้าราชาธิราชสวรรคต ผู้ที่ได้สืบราชสมบัติต่อมาคือพญาธรรมราชา แต่พระอนุชาของพระองค์ พระยาราม และพระยาแคง (พญาเกียรติ์) ไม่พอพระทัย จึงไปสวามิภักดิ์พระเจ้าสีหตูแห่งกรุงอังวะ พญาธรรมราชาไม่ปรารถนาที่จะรบพุ่งกับพม่า พระองค์จึงได้ประนีประนอมกับพระอนุชาโดยให้พระยารามเป็นมกุฎราชกุมารไปครองเมืองพะสิม และพระยาแคง (พญาเกียรติ์) ไปครองเมืองเมาะตะมะ ครั้นถึงสมัยรัชกาลของพระยาราม พระองค์ได้นำพระขนิษฐาคือพระนางเชงสอบูส่งไปถวายแก่พระเจ้าสีหตูแห่งกรุงอังวะ ซึ่งเป็นการตอบแทนที่ได้ช่วยเหลือพระองค์ในการครองราชย์ที่กรุงหงสาวดี ขณะนั้นพระองค์มีพระชนมายุ 29 พรรษา เป็นแม่ม่ายมีพระโอรส 1 พระองค์ และพระธิดา 2 พระองค์ ได้แก่พญาพะโร, มิปะกาวตอ (; ) และมิปะกาวทิน (; )

### ความขัดแย้ง
พระเจ้าสีหตูมีความหลงใหลเสน่หาแก่พระองค์เป็นอย่างยิ่ง ทำให้พระนางชีนโบ่แม พระมเหสีเก่าซึ่งมีสายสัมพันธ์กับทางไทใหญ่เกิดความอาฆาตริษยา พระนางชีนโบ่แมจึงไปสมคบคิดกับไทใหญ่ให้ยกทัพมาตีอังวะกลายเป็นสงครามที่รุนแรง พระเจ้าสีหตูทรงออกรบเองจนสวรรคตใน ค.ศ. 1425 พระเจ้ามี่นละแง กษัตริย์องค์ต่อมาก็สวรรตเพราะถูกพระนางชีนโบ่แมวางยาพิษ พระเจ้ากะเล่เจ้ตองโญ พระปิตุลาของพระเจ้ามี่นละแงจึงได้ขึ้นเป็นกษัตริย์แทน ต่อมาพระเจ้าโม่ญี่นตะโด้‎ได้โค่นล้มพระเจ้ากะเล่เจ้ตองโญกับพระนางชีนโบ่แมแล้วตั้งตนเป็นกษัตริย์กรุงอังวะ

### คืนสู่หงสาวดี
พระนางเชงสอบูทรงได้นิมนต์สามเณรแห่งวัดศรีปรางค์เข้ามาแสดงพระธรรมเทศนาในพระราชวังเป็นประจำ สามเณรท่านนี้เทศนาได้ดี เป็นที่พอพระทัยของพระองค์ จึงได้รับมาเป็นบุตรบุญธรรม ต่อมาเมื่อสามเณรท่านนี้มีอายุครบที่จะอุปสมบทได้แล้ว พระองค์ก็ทรงจัดงานอุปสมบทขึ้นอย่างยิ่งใหญ่สมพระเกียรติตามธรรมเนียมของเชื้อพระวงศ์ (บุตรบุญธรรม) และได้รับสมญานามว่า **"พระมหาปิฏกธร"**

พระมหาปิฎกธร ทราบถึงความวุ่นวายทางการเมืองภายในอังวะ และพระนางเชงสอบูไม่สามารถกลับคืนสู่เมืองหงสาวดีได้ จึงพาศิษย์สี่คนคิดกลอุบายพาพระนางเชงสอบูกลับสู่เมืองหงสาวดีได้สำเร็จ พระมหาปิฎกธรมีความรู้สึกไม่สบายใจที่ตนเข้าไปมีส่วนร่วมในการคิดกลอุบายดังกล่าวจึงขอลาสิกขา ต่อมาพญาพะโร พระโอรสของพระนางเชงสอบูที่เกิดจากพระสวามีเก่า ได้ครองเมืองหงสาวดีในปี ค.ศ. 1446 อยู่ในราชสมบัติได้เพียง 4 ปีจึงสวรรคต ขณะนั้นไม่เหลือเชื้อสายของพระเจ้าราชาธิราชที่เป็นชายสืบสกุล พระนางเชงสอบูจึงได้ขึ้นเสวยราชย์ และได้ตั้งพระมหาปิฎกธรเป็นรัชทายาท พระองค์อยู่ในราชสมบัติ 7 ปี ต่อมาได้มอบราชสมบัติให้พระมหาปิฎกธรเป็นกษัตริย์หงสาวดี และมีพระนามตามจารึกกัลยาณีว่า พระเจ้ารามาธิบดี แต่พงศาวดารรามัญเรียกว่า พระเจ้าธรรมเจดีย์ หรือ พระมหาปิฎกธร

## พระราชกรณียกิจ

พระนางเชงสอบูทรงเป็นพุทธมามกะซึ่งศรัทธาในพระพุทธศาสนา อีกทั้งในวัยเยาว์ก็มีพระทัยมุ่งมั่นในการศึกษาพระไตรปิฏก จึงทำให้ในรัชสมัยของพระองค์พระพุทธศาสนาในเมืองหงสาวดีเจริญรุ่งเรืองมาก พระองค์ยังได้บริจาคทองคำเท่าน้ำหนักตัวของพระองค์เพื่อตีเป็นแผ่นหุ้มเจดีย์ชเวดากอง แม้หลังสละราชสมบัติแล้วพระองค์ยังทำนุบำรุงศาสนาพุทธต่อ จนกระทั่งพระองค์สิ้นพระชนม์เมื่อปี ค.ศ. 1471

## หมายเหตุ


## อ้างอิง
; เชิงอรรถ

;บรรณานุกรม

* Forchammer *Notes on the Early History and Geography of British Burma – I. The Shwedagon Pagoda, II. The First Buddhist Mission to Suvannabhumi*, publ. Superintendent Government Printing, Rangoon 1884.
* Fraser (1920) "Old Rangoon" *[[Burma Research Society|Journal of the Burma Research Society]]*, volume X, Part I, pp.&nbsp;49–60.
* Furnivall, *Syriam Gazetteer*.
* Guillon, Emmanuel (tr. ed. James V. Di Crocco) (1999) *The Mons: A civilization of Southeast Asia*, Bangkok: The Siam Society.
* Halliday, Robert (2000) (Christian Bauer ed.) *The Mons of Burma and Thailand, Volume 2. Selected Articles,* Bangkok: White Lotus.
* Harvey, G.E. (1925) *History of Burma: From the earliest times to 10 March 1824 the beginning of the English conquest*, New York: Longmans, Green, and Co.
* Sayadaw Athwa [The Monk of Athwa], Burmese translation of his Talaing History of Pegu used by Phayre, now in the British Museum, being manuscripts OR 3462-4.
* Saya Thein (1910) "Shin Sawbu," *[[Burma Research Society|Journal of the Burma Research Society]]*
[Summarizing the "Thaton-hnwe-mun Yazawin" below, but also giving the slightly different chronology of the Burmese chronicle "Hmannan Yazawin"]
* Saya Thein (1912) "Rangoon in 1852" *[[Burma Research Society|Journal of the Burma Research Society]]*.
* Schmidt, P.W. (1906) *Slapat ragawan datow smim ron. Buch des Ragawan, der Konigsgeschichte*, publ. for Kais. Akademie der Wissenschaften by Holder, Vienna, pp.&nbsp;133–135
* Shorto, Harry Leonard (1958) "The Kyaikmaraw inscriptions," *Bulletin of the School of Oriental and African Studies* (BSOAS), 21 (2) : 361–367.
* Shorto (1971) *A dictionary of Mon inscriptions from the sixth to the sixteenth centuries*. London: Oxford University Press.
* Shorto (tr.) (no date) Unpublished typescript translation of pp.&nbsp;34–44, 61–264 of Phra Candakanto (ed.) *Nidana Ramadhipati-katha* (or as on binding Rajawamsa Dhammaceti Mahapitakadhara), authorship attributed to Bannyadala (c. 1518–1572), Pak Lat, Siam, 1912.
* Singer, Noel F. (1992) "The Golden Relics of Bana Thau," *Arts of Asia*, September–October, 1992. [Contains many interesting and original historical interpretations]
* *Thaton-hnwe-mun Yazawin*, unpublished manuscript cited in Harvey, p.&nbsp;117, the facts about Baña Thau in this chronicle are summarised in (Hmawbi Saya Thein, 1910)
* 

## แหล่งข้อมูลอื่น
* Photo of the gold crown of Shin Sawbu 
* Color imaginative recreation of Shin Sawbu's picture  

หมวดหมู่:สมเด็จพระราชินีนาถ
หมวดหมู่:พระมหากษัตริย์ราชวงศ์หงสาวดี